Topholdet Aalborg Håndbold var bagud med tre mål indtil kort før tid. Alligevel lykkedes det at hente et vigtigt point i grundspillet.

Over 4000 tilskuere i Gigantium havde nær opgivet håbet, da Aalborg Håndbold lørdag tog imod et profilrigt Skjern-mandskab. Udeholdet var nemlig klart foran, indtil kort før tid. Men trods en føring til Skjern på tre mål kæmpede Aalborg Håndbold sig tilbage til slutresultatet 26-26. Se højdepunkter fra den dramatiske afslutning over og under artiklen og en reaktion fra den norske profil, Sander Sagosen. Med det ene point topper Aalborg Håndbold grundspillet med 39 point efter 24 kampe.